Dubí
Dubí (saksa keeles Eichwald) on linn Tšehhis Ústí maakonnas Teplice ringkonnas. Dubí asub Saksamaa piiri lähedal, Teplicest vahetult loodes, Ústí nad Labemist ligi 18 km läänes. Dubí paikneb merepinnast 389 meetri kõrgusel. Dubít on esmamainitud tinakaevurite asulana 1494. aastal. Alates 1864. aastast on Dubís valmistatud portselani. Kuurortasulaks kuulutati Dubí 1872. aastal. Linnaõigused sai Dubí 1960. aastal, kui Dubíga liideti Bystřice, Běhánky, Drahůnky ja Pozorka külad. Kuurortlinna staatuse sai Dubí 1966. aastal.